cyanic-selkie/wikianc huggingface dataset:
Camino-demningen
Camino-demningen er en demning med vannkraftverk (tradisjonelt elvekraftverk) i El Dorado County, i delstaten California i USA. Anlegget ligger ved en sideelv til Sacramento River, nordøst for byen Sacramento. Kraftverket har en installert produksjonskapasitet på 158 MW, fordelt på to turbiner.
Krutvatnet
Krutvatnet (sørsamisk: Kruvhtegenjaevrie) er en innsjø som ligger i Hattfjelldal kommune i Nordland.Vatnet ligger ved Riksveg 73, mellomriksvegen fra E6 ved Trofors til E12. R73 er en del av Krutfjellvegen. Nordlandsruta, ei merket vandrerute fra Abisko til Nord-Trøndelag, passerer på nordsida av Krutvatnet. Vatnet har en blandet fiskebestand av både røye og ørret. Det er fanget fisk over 6 kg. En regulering av vatnet for kraftproduksjon planlegges gjennomført 2010-2012.
Vochysiaceae
Se teksten
Vochysiaceae er en plantefamilie i ordenen Myrtales. Den har 8 slekter med i alt ca. 200 eviggrønne arter av trær, urter og busker. De vokser i tropene fra i alle verdensdeler. De vokser i Latin-Amerika og i det vestlige Afrika.
Slekter
De sju slektene i familien omfatter:
Det antas at gruppen oppstod i Latin-Amerika, og spredte seg til Afrika.
Länsväg 1058 (Dalarnas län)
Länsväg W 1058 er en svensk sekundærvei som går mellom Grövelsjön og Idre i Älvdalen kommune.
Château de Rambouillet
Château de Rambouillet er den franske presidentens feriehus som ligger i byen Rambouillet 50 km sørvest for Paris, i departementet Yvelines.
Baker Street (sang)
«Baker Street» er en sang skrevet av Gerry Rafferty, første gang utgitt på Raffertys album City to City i 1978. Dette var Gerry Raffertys første utgivelse etter at han forlot bandet Stealers Wheel. Singelen ble en hit verden over, med blant annet en 2.-plass på listene i USA og 3.-plass i Storbritannia.
Sangens navn er hentet fra gaten Baker Street i London, der det vrimler av gatemusikanter. Teksten omhandler livet som gatemusikant på Baker Street. Saksofon-riffet blir spilt av Raphael Ravenscroft og gitarsoloen spilles av Hugh Burns.
Kjetil Nilsen (fotballspiller)
Kjetil Nilsen (født 19. februar 1975) er en norsk fotballspiller.
Nygård kirke
Nygård kirke er en arbeidskirke fra 1972 i Bergen kommune.
Kjetil Nilsen (fotballspiller)
Karriere
Han startet karrieren i Langhus, men ble plukket opp av Drøbak/Frogn hvor han spilte i flere sesonger, før han gikk videre til Lillestrøm Sportsklubb og Follo Fotball.
Follo
I Follo var han kaptein i to sesonger, spilte tilsammen 161 kamper og scoret 26 mål. 15. januar 2009 ble Nilsen og Follo enige om å terminere kontrakten som egentlig strakk seg ut 2009-sesongen. Han fortsatte karrieren som spillende hjelpetrener i Modum Fotballklubb.
Nygård kirke
Byggverket er i mur og har 470 plasser.
Kirken fikk ny utsmykning ved Per Odd Aarrestad i 2013.
Helin
Helin er en innsjø i Innlandet. Mesteparten av sjøen ligger i Vang kommune, mens området ved utløpet i sørøst ligger Vestre Slidre. Helin drenerer til Tisleia og innsjøen ble regulert i forbindelse med utbyggingen av Åbjøra kraftverk. Vannspeilet kan reguleres med inntil 2 meter. Helin er en vindeksponert klarvannssjø med en nokså rik bunnvegetasjon, blant annet kransalger helt ned til 15 meters dyp. Denne vegetasjonen gir en høy produksjon av bunndyr.
I 1930 ble et 35 km² stort område mellom Helin og Syndinvannene i øst fredet som botanisk plantenasjonalpark; Helin plantepark. I skiferura under fjellet Gila og langs Helin vokser flere sjeldne planter, blant annet urvalmue (Papaver relictum). Urvalmuen er ellers bare påvist ett annet sted i verden; Bleia naturreservat i Lærdal. Det er imidlertid omdiskutert hvorvidt dette er en egen underart, se islandsvalmue. Ellers er Helin er omgitt av bjørkeskog.
Det er adkomst til Helin i nord via vei (bomveg) fra Grindaheim i Vang kommune. Herfra kan man også via vei (bomvei) ta seg videre til Smådalen, vest for Helin. Nord i Helin ligger stølsområdene; Grøvstølen, Tunestølane og Vassenden. Det går vei langs mesteparten av Helins østside og denne passerer Helestrond før den endrer i Tangane. Sør for Helin ligger Strøstølane og det er adkomst hit via vei (bomvei) fra Ryfoss/Riste bru ved E16 over Syndin.
Helin ble sammen med Nordre Syndin vernet mot kraftutbygging i Verneplan I for vassdrag i 1973. Vernet ble begrunnet med innsjøenes store biologiske mangfold knyttet til botanikk og vannfauna.
Altaposten
Altaposten er en avis som utgis i Alta i Finnmark. Altaposten ble etablert i 1969 og driver i tillegg til papiravis med lokalradio (Radio Alta) og TV (TV Nord). I 2014 reduserte avisen antall ukentlige utgivelser fra seks til fem. Fra 3. juli 2017 er Altaposten tredagersavis, med utgivelser mandag, onsdag og fredag.
Ansvarlig redaktør er Rolf Edmund Lund.
Opplag
Bekreftede netto opplagstall fra Mediebedriftenes Landsforening:
Television
Television er et amerikansk rockeband, startet i 1974 og oppløst for første gang i 1978. De hadde sitt første comeback i 1991 og det varte til 1993. De rakk da å gi ut et nytt album i 1992. Bandet hadde med det selvtitulerte albumet en liten hit med låta Call Mr. Lee. Neste comeback var i 2001 og de holder fortsatt sporadiske konserter. Television var et av de viktigste bandene i den amerikanske new wave/post-punk-bølgen 1970-årene, og er fortsatt en stor inspirasjon for mange nyere band som f.eks. The Strokes.
Biografi
De opprinnelige drivkreftene i Television var to kamerater, Tom Verlaine (oppr. Thomas Miller) og Richard Hell (oppr. Richard Myers). De hadde flyttet fra hjemstedene sine til New York for å leve et bohemliv med poesi, dop og rock and roll. De begynte å skrive dikt sammen, og i 1971 startet de bandet The Neon Boys. Begge var sangere, Verlaine spilte gitar og Hell bass, samt at de fikk med en barndomsvenn av Verlaine, Billy Ficca, på trommer. Mens Verlaine var en erfaren gitarist, som også hadde spilt i band før, var Hell en nybegynner på bassen. Bandet spilte inn et par låter før Ficca vendte New York ryggen for å dra til Boston på slutten av året.
Ficca kom tilbake i 1973, og The Neon Boys slo seg sammen igjen. Nå hadde de navnet Television, og bestod i tillegg til Verlaine, Hell og Ficca av enda en gitarist, Richard Lloyd. Verlaines og Lloyds avanserte, doble soloer skulle etter hvert bli et varemerke for Television.
I 1974 hadde Television sin første spillejobb, og i april det året ble de det første new wave-bandet til å få spille på den nå legendariske klubben CBGB's. I 1975 fikk Richard Hell sparken og ble erstattet av Fred Smith fra Blondie. Senere på året spilte Television inn debutsingelen sin, Little Johnny Jewel. De ga ut singelen på sitt eget plateselskap, Ork, og større plateselskap ble imponert nok til at Television fikk kontrakt på Elektra records i 1976.
Debutalbumet Marquee Moon kom i februar året etter. Marquee Moon var på flere måter et særegent album, fikk strålende kritikker og har senere fått klassikerstatus. Kommersielt ble det en stor suksess i Storbritannia, men ikke i USA. Følgelig dro de på turné i Storbritannia, og Television vakte mer og mer oppmerksomhet.
Det andre albumet, Adventure (april 1978), hadde mange av Marquee Moons høye kvaliteter. Likevel fikk det langt dårligere kritikker enn forgjengeren. Solgte gjorde det likevel, og albumet har fått langt mer anerkjennelse i ettertid. Samtidig hadde de problemer med å slå gjennom i hjemlandet, og de hadde dårlig publikumsoppslutning på konsertene. Det begynte også å oppstå interne stridigheter i bandet (mellom Verlaine og Lloyd), og i august 1978 oppløste Television seg.
Richard Lloyd og Tom Verlaine hadde etter oppløsningen relativt vellykkede solokarrierer, mens Fred Smith ble med i Blondie igjen og Billy Ficca slo seg til ro som produsent og studiomusiker. Utover 1980-årene ble bandets innflytelse mer tydelig, og i 1991 ble Television gjenforent. I 1992 ga de ut albumet Television til gode kritikker, men oppløste seg igjen i 1993. I 2001 kom de sammen igjen, og spiller fortsatt konserter. De spilte på Roskildefestivalen i 2002.
Richard Hell gjorde det bra etter å blitt sparket i Television, først i The Heartbreakers, siden med sitt eget band, Richard Hell & the Voidoids.
Fortsatt spiller Television sporadiske konserter og det ryktes om et nytt album i nær fremtid (2015).
Gunnar Gravdahl
Gunnar Gravdahl (født 17. august 1927 i Andebu, død 18. april 2015 i Oslo ) var en norsk psykolog og politiker (H).
Han var medlem av Bærum kommunestyre 1972–1991, gruppeleder for Høyre 1976–1979 og ordfører 1979–1991. Han har også vært styreformann ved Henie Onstad kunstsenter 1988–1995 og styremedlem i flere interkommunale selskaper. Etter tiden som folkevalgt drev han egen konsulentvirksomhet.
Jason Bonham
Jason Bonham (født 15. juli 1966 i Dudley) er en engelsk trommeslager, mest kjent som musiker i bandene Foreigner og UFO, samt for at han har spilt sammen med Led Zeppelin på enkelte konserter. Han er sønn av Led Zeppelins avdøde trommeslager John Bonham.
Jason Bonham begynte å spille trommer da han var fire år, og ble med i sitt første band «Airrace» som 17-åring. I 1985 ble han med i bandet «Virginia Wolf», som han spilte inn to album sammen med. Senere på 1980-tallet startet han sitt eget band, «Bonham».
I 1988 spilte han på Jimmy Pages soloalbum Outrider, og var også med på den påfølgende turneen. I mai samme år tok han farens plass i Led Zeppelin for første gang, da han på Atlantic Records' 40-årsjubileumskonsert ble med Jimmy Page, Robert Plant og John Paul Jones på scenen.
På 1990- og 2000-tallet spilte Jason Bonham i forskjellige versjoner av eget band, samt med en rekke kjente artister. Blant annet var han trommeslager for Foreigner fra 2004 til 2007.
I 2007 spilte han igjen sammen med Page, Plant og Jones som Led Zeppelin på The O2 Arena i London, en konsert til ære for den tidligere lederen av Atlantic Records, Ahmet Ertegün. Konserten ble i 2012 utgitt på CD-en og DVD-en Celebration Day.
Heggmovatnet
Heggmovatnet er en innsjø i Bodø kommune i Nordland. Vannet er regulert som magasin for Heggmoen kraftverk. Siden 2007 har Heggmovatnet vært kommunens hovedvannkilde gjennom Bodø Hovedvannverk.
Øystein H. Fischer
Øystein Håkon Fischer (født 8. mars 1942 i Bergen, død 19. september 2013 i Genève) var en norsk fysiker, spesialist på feltet superledere. Han var professor ved Naturvitenskapelig fakultet ved Universitetet i Genève. Han var også grunnlegger og direktør for det sveitsiske senter for fremragende forskning, MaNEP (Materials with novel electronic properties), som var dedikert studiet av nyoppdagete strømledende materialer.
Etter en kort tid ved Neras fabrikker i hjembyen, studerte han fysikk ved Eidgenössische Technische Hochschule (ETH) i Zürich (1962–67) og tok dr.grad. ved Universitetet i Genève (1971), der han siden har virket, utnevnt til professor (1977). I tillegg til en rekke internasjonale priser, mottok han Gunnar Randers' forskningspris 2005.
Khalilullah Khalili
Khalilullah Khalili (persisk: خلیل‌الله خلیلی – Ḫalīlallāḥ Ḫalīlī; født 1907 i Balkh, Afghanistan, død 4. mai 1987 i Islamabad, Pakistan) var en persiskspråklig dikter, historiker, universitetsprofessor, diplomat og kongelig fortrolig fra Afghanistan. Alternative skrivemåter for navnet er Khalilollah eller Khalil Ullah. Han var den siste av de store klassiske persiskspråklige dikterne og blant de første til å introdusere moderne persisk poesi og Nimai-stil i Afghanistan. Han var opprinnelig en tadsjiker. Han hadde også kunnskap om Khorasani-stil og var en tilhenger av Farrukhi Sistani.
Philipp Jenninger
Philipp Jenninger (født 10. juni 1932 i Rindelbach/Jagst i Württemberg i Tyskland, død 4. januar 2018 i Stuttgart ) var en tysk konservativ politiker (CDU). Han var statssekretær ved Forbundskanslerens kontor med tittelen statsminister fra 1982 til 1984 og forbundsdagspresident fra 1984 til 1988.
Khalilullah Khalili
I motsetning til de fleste afghanske dikterne oppnådde han stor suksess i Iran, der hans utvalgte dikt har blitt publisert. Hans verk har blitt rost av berømte litterære personer og intellektuelle fra Iran. Mange ser på ham som den største persiskspråklige dikteren i nyere tid i Afghanistan. Han er også kjent for sitt hovedverk Helten fra Khorasan, en kontroversiell biografi om Habibullah Kalakānī, emir av Afghanistan i 1929.
Philipp Jenninger
Bakgrunn
Jenninger kom fra en katolsk familie som sto det katolske partiet Zentrum nært. Faren, som var boktrykkermester, var i nasjonalsosialismens tid utsatt for heftig sjikane.
Khalilullah Khalili
Liv
Khalili bodde og gikk på skole i Kabul til han var elleve, da Shah Habibullah Khan, konge av Afghanistan, ble drept, angivelig på ordre fra sin reformistiske sønn Amanullah Khan, som raskt arresterte og henrettet Khalilis far sammen med andre som var tilknyttet det forrige regimet. Som foreldreløs og uønsket i Kabul tilbrakte han de turbulente årene under Amānullāhs regime på Shamālī-sletta nord for Kabul, der han studerte klassisk litteratur og andre tradisjonelle vitenskaper med ledende forskere og begynte å skrive poesi. I 1929, da Habibullah Kalakānī – en lokal tadsjiker fra Kalakan – avsatte Amānullāh Khān, gikk Khalili med sin onkel Abdul Rahim Khan Safi, den nye guvernøren i Herat, der han ble værende i mer enn ti år.
Poe-demningen
Poe-demningen er en demning med vannkraftverk (tradisjonelt elvekraftverk) i Butte County, i delstaten California i USA. Anlegget ligger ved en nordlig sideelv til Sacramento River. Kraftverket har en installert produksjonskapasitet på 143 MW, fordelt på to turbiner.
Philipp Jenninger
Utdannelse, tidlig virke
Etter Abitur (artium) i 1952 studerte Jenninger jus i Tübingen, og tok i 1955 den første og 1959 den annen juridiske statseksamen. I 1957 ble han dr. jur. med avhandlingen Die Reformbedürftigkeit des Bundesverfassungsgerichts.
Khalilullah Khalili
Liv
Tidlig på 1940-tallet ble han med sin onkel Abdul Rahim Khan Safi, som hadde blitt utnevnt til en visestatsminister, til Kabul. Hans opphold i Kabul tok slutt i 1945, da noen av de eldste tilhørende Safi-klanen gjorde opprør og førte til at både onkelen og nevøen ble fengslet. Etter et år i fengsel ble Khalili løslatt og sendt i eksil til Kandahar, der han blomstret som en poet og forfatter.
På 1950-tallet fikk Khalili lov til å returnere til Kabul, der han ble utnevnt til minister for kultur og informasjon og begynte å undervise ved Universitetet i Kabul. Han ble en fortrolig av kong Zahir Shah som han ofte ble med på jaktekspedisjoner.
Philipp Jenninger
Embedsmann
Fra 1960 arbeidet han for militærforvaltningen i Stuttgart, og fra 1963 som sekretær i forsvarsministeriet. I 1964 ble han personlig sekretær og pressesekretær for ministeren for forbundsforsvarsrådsforbindelser, Heinrich Krone.
Khalilullah Khalili
Liv
I 1960- og 1970-årene tjenestegjorde Khalili, som var flytende i arabisk, som Afghanistans ambassadør til Saudi-Arabia og Irak. Han var medlem av den konstitusjonelle forsamlingen i 1964 og en representant fra Jabal al-Siraj.
Etter kommunistkuppet i april 1978, søkte han asyl først i Tyskland og deretter i USA der han skrev store deler av sin beste diktning om krigen i sitt hjemland. På slutten av 1980-tallet flyttet han til Islamabad i Pakistan, der han tilbrakte sine siste år. Han ble gravlagt i Peshawar ved siden av graven til pashto-poeten Rahman Baba.
Verk
Khalili var en produktiv forfatter og produserte i løpet av sin karriere et eklektisk repertoar som spenner fra poesi og fiksjon til historie og biografi. Han utga 35 bøker med dikt, inkludert hans berømte verk Aškhā wa Ḫūnhā (Tårer og blod), skrevet under sovjet-regimet, og Ayyār-e az Ḫorāsān (Helten fra Khorasan). Med unntak av et utvalg av hans kvartetter og den nyere En forsamling av møll, er hans poesi i stor grad fortsatt ukjent for engelsktalende lesere.
Philipp Jenninger
Politiker
Etter oppløsningen av Krones ministerium var han fra 1966 til 1969 politisk sekretær for finansminister Franz Joseph Strauss.
Fra 1969 til 1990 var Jenninger medlem av det tyske parlamentet. Han var første parlamentariske forretningsfører for CDU/CSU-fraksjonen fra 1973 til 1982. Etter Rainer Barzels avgang ble han valgt til president for det tyske parlamentet i 1984.
Etter at Helmut Kohl var blitt valgt til kansler i 1982 ble Jenninger utnevnt til statssekretær med tittelen statsminister i Kanzleramt. Han gikk av som statssekretær da han ble valgt til parlamentspresident.
Euklidsk rom
Et euklidsk rom eller et kartesisk rom er i matematikk et reelt endeligdimensjonalt vektorrom der det er definert et såkalt euklidsk indreprodukt og en tilhørende norm. Har rommet n dimensjononer, betegnes det vanligvis som En . Definisjonen av indreproduktet medfører at euklidske rom har egenskaper som svarer til de vi er fortrolig med fra euklidsk geometri. Blant annet gjelder generaliseringer av Pythagoras’ læresetning og parallellogramloven.
Definisjonen av et Euklidske rom kan variere, og noen forfattere utvider definisjonen til også å omfatte komplekse tallmengder. Alternativt defineres også euklidske rom mer generelt som et endelig- eller uendeligdimensjonalt (reelt) indreproduktrom, det vil si som et vektorrom utstyrt med et vilkårlig indreprodukt. Denne alternative definisjonen er ikke så utbredt.
Den reelle tallinjen R er et endimensjonalt euklidsk rom E1. Tilsvarende er planet R2 og rommet R3 henholdsvis et todimensjonalt E2 og et tredimensjonalt E3 euklidsk rom når disse rommene er utstyrte med euklidske indreprodukt. Definisjonen av et euklidsk rom abstraherer egenskaper kjent fra disse vektorrommene og gjør det også mulig å generalisere egenskapene til rom av høyere dimensjon. Et vilkårlig n-dimensjonalt euklidsk rom er isomorft med Rn, det vil si har samme struktur som Rn. Notasjonen En er vanlig brukt for et n-dimensjonalt euklidsk rom, men Rn kan også benyttes når det går klart frem av sammenhengen at rommet har et indreprodukt.
Løst kan en beskrive euklidske rom som mengder eller rom der de euklidske geometriske postulatene er oppfylt. Euklid av Alexandria var en gresk matematiker som levde rundt 300 f.Kr. Navnet kartesiske rom er oppkalt etter den franske matematikeren René Descartes.
Formell definisjon
Et euklidsk vektorrom En med dimensjon n er isomorft med det reelle vektorrommet Rn som har samme dimensjon n. At rommene er isomorfe vil si at de har samme struktur, og en kan dermed studere strukturen i et vilkårlig euklidske rom ved å studere det tilsvarende vektorrommet.
En vektor x i dette n-dimensjonale vektorrommet kan alltid angis ved n reelle tall (x1, x2, ...., xn) som
Disse samlingene av tall kalles ofte for n-tupler og utgjør koordinatene til vektorene. De kalles derfor også ofte for koordinatvektorer. Vektorene kan også oppfattes som punkt i vektorrommet og vil da kalles for posisjonsvektorer for de tilsvarende punktene.
Vektorromsoperasjonene i En defineres på samme måte som for Rn. To vektorer v og w kan adderes til å gi en ny vektor
og hver vektor kan multipliseres med et reelt tall, a w = (aw1, aw2, ...., awn). Komponentene til nullvektoren er alle lik null.
Vektorrommet Rn har en standardbasis definert ved vektorene
Disse kan også benyttes i det euklidske rommet En. En vilkårlig vektor u kan derfor skrives som
Indre produkt
Dette vektorrommet blir euklidsk når det utstyres med et indreprodukt. For de to vektorene x og y er dette i standardbasisen definert som
Det kalles for det euklidske skalarproduktet eller ganske enkelt for skalarproduktet. For vektorene som utgjør standardbasisen betyr det at de har indreproduktene
hvor høyresiden er uttrykt ved Kronecker-deltaet
Fra indreproduktet følger at lengden eller den euklidske normen til en vektor kan defineres som
Lengden til basisvektorene er derfor lik en. De kalles derfor også ofte for enhetsvektorer.
og definerer den metrikken i det euklidiske rommet. Dette kan også forstås som et avstandsmål mellom de tilsvarende vektorene.
Noen geometriske egenskaper
Fra definisjonen av skalarproduktet følger at lengden av vektoren x + y er gitt ved
mens kvadratet av lengden til differansen mellom de to samme vektorene er
Legges disse to ligningene sammen, finner man at
Hvis vektorene x og y representerer siden i et parallellogram, er dette resultatet et uttrykk for parallellogramloven da vektorene x + y og x + y utgjør diagonalene i parallellogrammet. Summen av de fire kvadrerte sidene i parallellogrammet er lik summen av de to kvadrerte diagonalene.
Vinkler
Definisjonen av indreproduktet gjør at egenskaper til vinkler mellom vektorer kan generaliseres. Fra det 3-dimensjonale euklidske vektorrommet kan man i alminnelighet definere vinkelen θ  mellom to vektorer x og y ved skalarproduktet
Er dette produktet lik null, sies vektoren å være ortogonale eller stå normalt på hverandre. Vinkelen mellom dem er da 90° som tilsvarer π/2 radianer. Da er cosθ = 0 og x⋅y = 0. Dette gjelder for enhetsvektorene i standardbasisen. De sies derfor å være ortonormerte.
Vektorsummen x + y representerer siden i en trekant hvor x og y er de to andre sidene. Kvadreres denne summen, har man nå
som er et uttrykk for cosinussetningen i det euklidske rommet. Står vektorene x og y vinkelrett på hverandre slik at θ = 90°, forenkles resultatet til Pythagoras’ læresetning
Anthocomus equestris
Anthocomus equestris (Fabricius 1781) er en bille i familiegruppen børstebiller. Den tilhører blærebillene som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er utbredt, men ikke vanlig. Den er registret i Norge.
Utseende
Kroppen er 3 millimeter lang og har en metallisk svartgrønn farge på hodet og brystskjoldet. Dekkvingene er røde med en svart trekantet skutularflekk (helt framme på dekkvingen, like ved brystskjoldet). Det er også et svart tverrbånd på midten. Antenner og bein er nesten helt svarte. Antennene er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten. Hodet og brystskjoldet har en overflate med en fin mikrostruktur, uten punktur. Dekkvingene hos de nordiske artene er langstrakte og uten en oppstående behåring sammen med en finere liggende behåring. De har en fin, men noe utydelig punktert overflate og har i liten grad en fin mikroskulptur. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er svarte med noen gule parti, de er ganske slanke, alle føtter har fem ledd.
Euklidsk rom
Matriseeksempel
Mengden av reelle 2 × 2 matriser utgjør et vektorrom, med den vanlige matriseoperasjonene for addisjon og skalarmultiplikasjon. Med passende definisjon av indreprodukt og norm kan dette bli et euklidsk vektorrom. En matrise A i dette vektorrommet kan skrives på formen
Anthocomus equestris
Levevis
De voksne (imago) treffes i juni og juli, gjerne på blomster, som roser og skjermplanter. Larvene skal angivelig leve i gangene fra treborende insekter, som barkebiller og tyvbiller og borebiller.
Anthocomus equestris tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Euklidsk rom
Matriseeksempel
Som basis kan en velge matrisene
Den tilhørende Froebeniusnormen er definert ved
Vektorrommet har dimensjon 4 og er altså isomorft med R4. Merk at matriserommet ikke er identisk med R4.
Euklidsk og ikke-euklidsk geometri
I klassisk gresk geometri ble det euklidske planet og de tredimensjonale rommene definert ved bruk av en rekke aksiomer, og rommenes andre egenskaper ble utledet som teoremer. I moderne matematikk er det mer vanlig å definere euklidsk rom ved bruk av kartesiske koordinater og prinsippene for analytisk geometri. Dette gjør at man kan bruke verktøyene i algebra og matematisk analyse til å løse geometriske problemer, og har den fordelen at den enkelt generaliserer til euklidske rom med mer enn tre dimensjoner.
En avgjørende egenskap ved euklidsk rom er dets «flathet». Det eksisterer vektorrom som ikke er euklidske, for eksempel knyttet til geometri på en kuleoverflate. En trekant på en kule vil (når den er passende definert) ha vinkler som til sammen kan summeres til mer enn 180 grader.
Topologien til euklidsk rom
Ettersom et euklidsk rom er et metrisk rom, er det også et topologisk rom, med den naturlige topologien som følger av metrikken. Metrikktopologien på Rn kalles den euklidske topologien.
En mengde er åpen i den euklidske topologien hvis og bare hvis mengden inneholder en åpen kule om ethvert av punktene. Den euklidske topologien er ekvivalent med produkttopologien for det kartesiske produktet (R × R × ... × R), med n faktorer.
Et viktig resultat om topologien til Rn er Brouwers teorem for domeneinvarians: Enhver delmengde av Rn (med deltopologien) som er homeomorft med en annen åpen delmengde av Rn, er selv åpen. En umiddelbar følge av dette er at Rm ikke er homeomorft med Rn hvis m ≠ n – et intuitivt resultat som ikke så lett lar seg bevise.
Generaliseringer
I moderne matematikk er euklidsk rom prototypen for andre mer kompliserte geometriske objekter. Eksempelvis er en glatt mangfoldighet et Hausdorff-rom, som er lokalt diffeomorft med euklidsk rom. Diffeomorfier bevarer ikke avstand og indreprodukt, så disse begrepene går tapt på en glatt mangfoldighet. Tilføyer man imidlertid mangfoldigheten et glatt indreprodukt på mangfoldighetens tangentrom, får en det som kalles en riemannsk mangfoldighet. Med andre ord er en riemannsk mangfoldighet et rom og resultat av å deformere og sammenlappe euklidske rom. Et slikt rom har også begreper som avstander og vinkler, men oppfører seg på en krum ikke-euklidsk måte. Den enkleste riemannske mangfoldigheten består av Rn med et konstant indreprodukt, og det er i seg selv stort sett identisk med det euklidske rom.
Endrer man det euklidske rommet slik at dets indreprodukt blir negativt i en eller flere retninger, får en frem det som kalles pseudoeuklidsk rom. Glatte mangfoldigheter basert på disse rommene kalles pseudoriemannske mangfoldigheter. Deres kanskje mest kjente anvendelse er i relativitetsteorien, hvor materieløst romtid representeres ved et flatt pseudoeuklidsk rom kalt Minkowski-rommet, og hvor romtider med materie representeres ved andre pseudoriemannske mangfoldigheter og tyngdekraften svarer til krumningen av en slik mangfoldighet.
Vårt univers, som er underlagt relativitetsteorien, er ikke euklidsk. Dette er avgjørende i teoretiske betraktninger i astronomi og kosmologi, samt i praktiske problemstillinger som global posisjonering og navigasjon av fly. Ikke desto mindre kan en euklidsk modell brukes i løsningen av mange andre problemer med tilstrekkelig presisjon.
Barrow (Shropshire)
Barrow er en landsby (village) eller grend (hamlet) og verdslig sogn i distriktet Bridgnorth i grevskapet Shropshire, England. Den ligger rundt 11 kilometer nord for Bridgnorth, nær Telford and Wrekin. Selv om Barrow i seg selv kun består av en kirke og noe få boliger, strekker sognet seg fra Broseley fra den østlige enden av Much Wenlock; det består også av grendene Willey and Benthall. Den har en liten skole som dekker en spredt befolkning. Barrow ligger en kort avstand sør for stedet til den tapte eller avbefolket middelalderlandsbyen Arlescott. Veien Jack Mytton Way går gjennom Arlescott og Barrow. Den er oppkalt etter Jack Mytton (1796–1834), landeier, gambler og libertiner.
VM i ishockey for menn 1970
VM i ishockey for menn 1970 var det 37. verdensmesterskapet og det 48. europamesterskapet i ishockey for menn og ble arrangert av Det internasjonale ishockeyforbundet (IIHF). Mesterskapet ble arrangert på tre nivåer og 21 lag deltok i turneringen. VM for pulje A («A-VM») ble arrangert i Stockholm i Sverige fra 14. til 30. mars 1970 mens VM for lavere nivåer ble arrangert på forskjellige terminer i februar og mars 1970.
Barrow (Shropshire)
I henhold til folketellingen i 2001 hadde landsbyen og sognet en befolkning på 636 innbyggere, et antall som økte til 680 i 2011.
1715 Salli
1715 Salli er en hovedbelteasteroide. Den ble oppdaget 9. april 1938 av Heikki Alikoski i Åbo. Asteroiden er oppkalt etter oppdagerens hustru.
Barrow (Shropshire)
Kirken
Sognekirken St Giles, dedikert til den franske helgenen Egidius fra 700-tallet (kalt for Giles på engelsk). Kirken er nedtegnet som en bevaringsverdig bygg i klasse I. Det er en av de eldste bevarte kirker i Shropshire og har grevskapets eneste angelsaksiske kirkekor. Kirken ble opprinnelig bygget som et kapell til klosteret Wenlock Abbey. Dateringen for dens opprinnelse er usikker; det har vært foreslått så tidlig som 700-tallet, men det er mer sannsynlig at den ble reist på 1000-tallet.
VM i ishockey for menn 1970
A-puljen skulle egentlig ha blitt avholdt i Montréal og Winnipeg i Canada men på grunn problematikken med profesjonelle spillere valgte Canada å trekke seg fra deltagelse i internasjonale turneringer. Turneringen ble derfor arrangert i Sverige for annet år på rad. Canadas boikott varte fremt til 1977 etter at IIHF tillot profesjonelle spillere å delta i VM.
Sovjetunionen vant gull for åttende gang på rad, mens Sverige tok sølv og Tsjekkoslovakia vant bronse.
Turneringen var også den første til å gjøre hjelmer obligatoriske for alle utespillere.
A-VM 1970
VM i ishockey for menn 1970 pulje A (A-VM) ble arrangert i Stockholm i Sverige og kampene spilt fra 14. til 30. mars 1970. Turneringen talte også som det 48. europamesterskapet i ishockey. Seks lag deltok. Turneringen ble spilt som en dobbeltserie der alle lagene møttes to ganger. Sovjetunionen vant sin tiende tittel og gull for åttende år på rad, mens Sverige tok sølv og Tsjekkoslovakia vant bronse.
Turneringens sluttresultater ifølge IIHF:
Kilde: Stephan Müller, red. (2005). International Ice Hockey Encyclopaedia: 1904 – 2005. Regler for rangering: 1) poeng; 2) innbyrdes oppgjør; 3) målforskjell. (H) Vert
B-VM 1970
VM i ishockey for menn 1970 pulje B (B-VM) ble arrangert i București i Romania i perioden 24. februar til 5. mars 1970. USA dominerte turneringen og rykket opp til A-VM for 1971, mens vertsnasjonen Romania og nyopprykkede Bulgaria rykket ned C-VM.
C-VM 1970
VM i ishockey for menn 1970 pulje C (C-VM) ble arrangert i Galați i Romania fra 13. til 22. februar 1970. Østerrike og Italia rykket opp til B-VM for 1971.
Belgia under Vinter-OL 1948
Belgia under Vinter-OL 1948. Elleve sportsutøvere fra Belgia deltok i fire sporter, alpint, bobsleigh, kunstløp og skøyter, under Vinter-OL 1948 i St. Moritz. Belgia kom på niendeplass på den uoffisielle medaljestatistikken med en gull- og en sølvmedalje.
Trinity-demningen
Trinity-demningen er en demning med vannkraftverk (tradisjonelt elvekraftverk) i elva Trinity i Klamathfjellene, Trinity County, nordvest i delstaten California i USA. Kraftverket har en installert produksjonskapasitet på 140 MW, fordelt på 2 turbiner.
Jack Lemmon
Jack Uhler Lemmon III (født 8. februar 1925 i Newton i Massachusetts, død 27. juni 2001 i Los Angeles i California) var en amerikansk skuespiller og musiker.
Lemmon debuterte i 1954 og ble raskt kjent som en allsidig skuespiller. Han fikk ry som en glimrende komedieskuespiller, men gjorde også en rekke dramatiske rollefigurer. I komediene spilte han ofte rollen som den uheldige anti-helten som møter verden med et oppfarende, nervøst gemytt. Lemmon huskes kanskje mest for filmene han spilte i sammen med Walter Matthau, samt komedien Noen har det hett (1959).
Lemmon var yrkesaktiv i over femti år og mottok en rekke nominasjoner og utmerkelser. Han vant to Oscar, én for rollen som fenrik Frank Thurlowe Pulver i filmen Mister Roberts (1955) og én for rollen som Harry Stoner i filmen Det blåser på toppen (1973). Lemmon har fått en stjerne på Hollywood Walk of Fame.
Bulgaria under Vinter-OL 1948
Bulgaria under Vinter-OL 1948. Fire sportsutøvere fra Bulgaria, alle menn, deltok i alpint, langrenn og kombinert, under Vinter-OL 1948 i St. Moritz. Bulgaria, som deltok for andre gang i et vinter-OL, vant ikke noen medaljer. Beste plassering var en 38.-plass i kombinert.
Kråkenes fyr
Kråkenes fyr ble tent i 1906, og ligger helt ut mot det åpne Stadthavet, lengst nordvest på øya Vågsøy i Kinn kommune, Vestland.
Bakgrunn
Kristiansund skipperforening reiste kravet om et fyr ved Kråkenes i 1892, og saken ble igjen tatt opp i 1904, da ble det bevilget midler til bygging. Kråkenes fyr ble ferdigstilt og tent 1. oktober 1906. Kråkenes fyr ble ødelagt ved beskyting og bombing under andre verdenskrig. En provisorisk fyrlykt ble satt opp i 1946, nytt fyr stod ferdigbygd i 1950. Fyret ble automatisert i 1986 og avfolket i 1993.
Fyret har en egen værstasjon som sender dataene sine til Meteorologisk institutt.
I 1997 ble det åpnet en kafé i fyret. 1. januar 2019 tok Ytre Nordfjord Turlag over driften av fyret.
Vindrekorder
I løpet av tiden det er gjort observasjoner på Kråkenes, er det registrert om lag 150 orkaner. Nyttårsorkanen i 1992 ble ikke registrert på Kråkenes, fordi det ble skiftet observasjonssystem det året.
Den 29. januar 2016 ble det målt en middelvind på over 10 minutter på 48,9 m/s
Høyeste vindkast som er registrert på Kråkenes er 61,7 m/s, 29. januar 2016. Det regnes som sannsynlig at nyttårsorkanen var enda sterkere. Den 25. desember 2011 ble det målt vindkast på 58,4 m/s.
Fyrmestere
Kråkenes fyr har hatt fem fyrmestere fra 1906 til 1983
Agne Sæther
Agne Roger Sæther (født 1963) er en norsk musiker og trommeslager fra Moss. Han tidligere trommeslager i det norske rockebandet CC Cowboys hvor han har vært med siden bandet startet i 1989. Etter at CC Cowboys ble oppløst i 1998 ble han barnevernkonsulent i sin nye hjemby Fredrikstad. CC Cowboys ble gjenforent i 2003 og holder fortsatt på i dag (2018).
C.F. Harsdorff
Caspar Frederik (Friedrich) Harsdorff (født 26. mai 1735, død 24. mai 1799) var en dansk arkitekt, som regnes som en av klassisismens viktigste danske arkitekter. Gjennom sin utdanning under Nicolas-Henri Jardin på Kunstakademiet i København og siden som undervisningsprofessor etter Jardin fikk han skapt en skole av talentfulle arkitekter. Blant hans elever finner man C.F. Hansen, J.C. Lillie, Olav Olavsen, Jørgen Henrik Rawert og Peter Meyn.
Harsdorff var direktør for Kunstakademiet 1777–1779.
Utdannelse og karriere
Harsdorff begynte å studere bygningskunst ved det nyopprettede Kunstakademiet i 1754. Han var muligens allerede elev ved det eldre kunstakademi. Harsdorff vant den store gullmedaljen i 1756. Deretter fikk han Akademiets store reisestipendium og var i Paris fra september 1757 til 1762 og i Roma fra september 1762 til 1764.
Harsdorffs opphold i Paris skulle vise seg avgjørende for hans utvikling. Nettopp i 1750-årene oppsto et skille i åndslivet og estetikken. I det kulturelle liv ble opplysningsfilosofene toneangivende med Denis Diderot, Jean-Jacques Rousseau, Voltaire m.fl. og arkitektur og kunst utviklet seg bort fra rokokkoen mot en gjenoppvekkelse av antikken. Jardins læremester, den franske hoffarkitekten Ange-Jacques Gabriel skapte på denne tiden Petit Trianon og Place Louis XV, den senere Place de la Concorde i Paris.
Ved hjemkomsten i 1764 ble Harsdorff agreeret ved Akademiet og medlem året etter. Han ble utnevnt til Kongelig bygningsinspektør og professor ved Kunstakademiet i 1766. I 1770 ble han utnevnt til kongelig hoffbyggmester. I 1777 ble han akademiets direktør.
Privatliv
Harsdorff giftet seg i 1770 med enken Elisabeth (Elsebeth) Margrethe Braun, født Fortling, datter av Jacob Fortling. Paret fikk tre barn hvorav to døtre overlevde; den ene døde ugift i 1802, den andre giftet seg og førte slekten videre under navnet Schaper.
Etter eget ønske ble Harsdorff gravlagt på Assistens kirkegård etter sin død, men gravstedet har forsvunnet. I 1985 ble det satt opp en minneplate ut mot Nørrebrogade.
Verk
Verkliste fra Weilbachs Kunstnerleksikon
Fylkesvei 2446
Fylkesvei 2446 går mellom Hådem i Nord-Aurdal og Bagn i Sør-Aurdal kommune.
Frem til 2019 hadde veien betegnelsen fylkesvei 220 (Oppland).
1716 Peter
1716 Peter er en hovedbelteasteroide. Den ble oppdaget 4. april 1934 av Karl Wilhelm Reinmuth ved Landessternwarte Heidelberg-Königstuhl i Heidelberg.
Slåttebakkane
Slåttebakkane er et av de største boligområdene i Førde. Det ble i hovedsak oppført på 1980-tallet. I tillegg til å inneholde boliger inneholder området også enkelte servicetilbud. I 2004 fikk utbyggerne av feltet kritikk for at gatene i feltet stort sett endte opp i blindveier i forbindelse med ønske om å opprette en bybuss i Førde.
Bjorli
Bjorli er et lite turiststed i Lesja kommune i Innlandet fylke. Stedet ligger ved europavei 136. Bjorli ligger 574 meter over havet. På Bjorli er det hotell og pensjonater, og stedet har turisttrafikk hele året.
Om vinteren gir stabile snøforhold Bjorli en lang skisesong. Bjorli skisenter har 11 nedfarter og 6 heiser som strekker seg opp til 1250 meter over havet. For langrenn har Bjorli et løypenett på 81 kilometer med preparete løyper. Den mest poplære langrennsløypa er Bakkeløypa, en løype som er 3 kilometer lang med start like ved Bjorli Stasjon. 2 kilometer av løypa er lysløype, denne har adkomst fra veien mot Bjorli flyplass, og har anlegg for produksjon av kunstsnø.
Etymologi
Navnet har utgangspunkt i elva «Bøvra», som har sitt navn fra gno «bjørr» / «bifr» = bever, med betydning «lia ved beverelva».
Curd Jürgens
Curd Gustav Andreas Gottlieb Franz Jürgens, i den engelsktalende verden kjent som Curt Jurgens, (født 13. desember 1915 i München, død 18. juni 1982 i Wien) var en tyskfødt skuespiller og sanger. Han fikk østerriksk statsborgerskap i 1946.
Jürgens debuterte på film i 1935, og fikk et internasjonalt gjennombrudd i Helmut Käutners Djevelens general (1955) og, mot Brigitte Bardot, i Og Gud skapte kvinnen (1956). Jürgens medvirket siden i et bredt spekter av internasjonal film, bl.a. Vertshuset den sjette lykke (1958), hvor han spilte mot Ingrid Bergman, og Lord Jim (1964). Han spilte en skurkerolle i James Bond-filmen Spionen som elsket meg (1977). Jürgens spilte inn flere grammofonplater med suksess på bestselgerlistene i Tyskland og Sveits. Han fremførte bl.a. Die Moritat von Mackie Messer fra Tolvskillingsoperaen.
Curd Jürgens ble arrestert under den andre verdenskrigen etter å kommet i konflikt med bror til Gestaposjef Ernst Kaltenbrunner. Politisk var han erklært tilhenger av Willy Brandt. Han var gift fem ganger. Curt Jürgens er begravet på Wiener Zentralfriedhof (32C-54). Begravelsen 22. juni 1982 samlet 3 000 tilhengere klokken 21 om kvelden, og ble overfløyet av en æresskvadron fra det østerrikske luftvåpen.
Olsvik kirke
Olsvik kirke er en kirke konstruert i en kvadratisk form, fra 1990 i Bergen kommune.
Byggverket er i betong.
Kirken har et alterteppe laget av Else Marie Jakobsen og 32 glassmalerier laget av Kjell Nupen.
Det er ikke kirkjegård ved kirken.
1717 Arlon
1717 Arlon er en hovedbelteasteroide. Den ble oppdaget 8. januar 1954 av Sylvain Julien Victor Arend ved Observatoire Royal de Belgique i Uccle.
Jostein Sæbøe
Jostein Sæbøe (født 9. november 1942) er en norsk forfatter og journalist, oversetter og litteraturkritiker. Han er utdannet cand.philol. og har vært ansatt som lektor ved Molde videregående skole, men han er nå pensjonert. Han er en av grunnleggerne av Bjørnsonfestivalen i Molde (1992). Sæbøe har sittet i styret for Bjørnstjerne Bjørnson-Akademiet i perioden 2003-2009 og er nestleder i Foreningen Gunnar Haukebø Kunstsamling.
Borsæ
Borsæ er en innsjø i Tokke kommune i Telemark. Innsjøen er en del av Arendalsvassdraget. Den er regulert som magasin for Gausbu kraftverk og kraftverkene videre nedover vassdraget. Borsæ har utløp mot øst gjennom Sæbyggjeåi, mens de viktigste tilløpselvene er Fyråi, Grunnevassåi og Uråi.
Fønikisk
Fønikisk var et språk som opprinnelig ble snakket i kystregionen av den østlige delen av Middelhavet i det området av Midtøsten som den gang ble kalt for Kanaan på fønikisk, arabisk, hebraisk og arameisk. «Fønikia» på gresk og latin, og «Pūt» i oldtidens Egypt. Fønikisk er et semittisk språk i den kanaanittiske undergruppe. Dets nærmeste slektninger er hebraisk som det er meget likt, deretter arameisk og så arabisk. Området hvor fønikisk ble talt omfatter dagens Libanon, kysten av Syria, Palestina, nordlige Israel, foruten også deler av Kypros (sammen med gresk), og, i det minste som et prestisjespråk, i en del tilstøtende områder av Anatolia. Det ble etter hvert også snakket i de områder som fønikerne drev handel og opprettet handelsposter og kolonier utover Middelhavet, hovedsakelig langs den afrikanske kysten, og særlig i dagens Tunisia og Algerie, foruten også Malta, den vestlige siden av Sicilia, Sardinia, Korsika og den sørligste delen av Spania.
Fønikisk er i dag kun kjent fra korte og lite varierte inskripsjoner av offisiell og religiøs karakter, og tidvis ordlister i bøker skrevet på andre språk. Romerske forfattere som Sallustius hentyder til en del bøker skrevet på punisk (fønikisk i Kartago), men ingen av disse har overlevd, unntatt tidvis i oversettelser, som Magos avhandling, eller i fragmentariske biter, som i Plautus' skuespill. Cippi av Melqart, oppdaget på Malta i 1694, var skrevet på to språk, antikkens gresk og punisk. Det gjorde det mulig for den franske lingvisten Abbé Barthelemy å dechiffrere og rekonstruere punisk (fønikisk) alfabet. Deretter ble en handelsavtale funnet i 1964 skrevet mellom etruskere og en gruppe fønikere, og således har begge språk blitt bedre dokumentert.
Parnaíba (elv)
Parnaíba er ei elv i Brasil, og danner grensen mellom delstatene Maranhão og Piauí. Den renner nordover ut i Atlanterhavet i kommunen Parnaíba. Elven er 1 400 km lang, og dermed en av de lengste vassdragene i Brasil. Elva er farbar for mindre skip midtveis, deretter blir den preget av fossefall og stryk hvor det ikke kan navigeres.
Sorlaat Partiiat
Partiets stifter og formann, Nikoline Ziemer, var partiets kandidat til Landstinget ved landstingsvalget i 2009, hvor Sorlaat Partiiat fikk 383 stemmer (1,3 %) og dermed ingen representasjon. Ziember la ned partiet på en generalforsamling den 6. august 2010, og meldte overgang til Inuit Ataqatigiit.
Lê Ðức Thọ
Le Duc Tho (Lê Ðức Thọ) (født som Phan Ðình Khải 14. oktober 1911 i Pich-Le i provinsen Ha Nam i Vietnam, død 13. oktober 1990 i Hanoi) var en vietnamesisk politiker.
Robert Cecil
Robert Ceciler navnet til flere personer:
Lê Ðức Thọ
Le Duc Tho var i 1930 med og grunnla Vietnams kommunistiske parti. Han ble holdt fengslet 1930-1936 og 1939-1944 av Frankrike. Etter løslatelsen var han med i ledelsen av Viet Minh mot den franske kolonialmakten.
Han var sjefsforhandler for Nord-Vietnam 1970-73 ved rundebordsforhandlingene i Paris. Dette arbeidet fikk han Nobels fredspris for i 1973, men avslo å ta den imot, siden landet hans fremdeles ikke hadde fred.
Lemuel
Lemuel («tilhørende ham, El») er ifølge Bibelen en Ordspråksbokens skribenter. Han er nevnt to ganger, i vers 31:1 og 31:4. Han omtales som konge, men ellers blir han ikke nærmere identifisert. Noen mener at han kan være den samme som kong Salomo.
Konklavet 1958
Konklavet 1958 ble innkalt etter pave Pius XIIs død 9. oktober 1958. Det åpnet 25. oktober i Det sixtinske kapell. På den fjerde dagen, i den ellevte avstemningen, ble kardinal Angelo Roncalli valgt, og tok navnet Johannes XXIII.
Valget
Det var 55 kardinaler ved Pius XIIs død. Da det ikke ble innført øvre aldersgrense for stemmerett ved konklaver før i 1970, var samtlige stemmeberettiget. To kardinaler døde under sedesvakansen; Celso Costantini den 17. oktober og Edward Mooney den 25. oktober, tre timer før konklavet åpnet. To andre i kommunistiske land ble hindret; ungarske József Mindszenty ville man nekte å komme tilbake; Alojzije Stepinac ble nektet utreise fra Jugoslavia. Det var dermed 51 kardinaler som ble samlet til konklavet.
Edgar Algernon Robert Gascoyne-Cecil
Edgar Algernon Robert Gascoyne-Cecil, 1. viscount Cecil av Chelwood, til 1923 kjent som lord Robert Cecil (født 14. september 1864, død 24. november 1958) var en britisk advokat, politiker og diplomat.
Han ble tildelt Nobels fredspris i 1937 for sitt arbeide i Folkeforbundet.
Raudeberg
Raudeberg er et tettstedet i Kinn kommune i Vestland fylke. Tettstedet har innbyggere per 1. januar, og ligger ved Ulvesundet på østsiden av øya Vågsøy. Lokale steder på Raudeberg: Røysa i nord, Vikja i sentrum (av Skarevik), Stranda, og Kapellneset i sør. På veien ut mot Refvik og Kvalheim i øst heter det Leite. To parallelle veier går gjennom bygda: Øvrevegen og Nedrevegen. Bygda har privat vannverk og kabel-tv-selskap. I sør ligger det en småbåthavn med plass til rundt 50 båter.
Historie
Raudeberg har navnet fra den røde steinsorten (olivin, som blir rød når den oksiderer) som fjellet/berget er bygd opp av ovenfor bygda (Raudura på Leite). Flere gravrøyser i bygda (på Røysa og Kapellneset) vitner om at høvdinger eller stormenn har hatt sete her. Raudeberg er første gang nevnt i O. Ryghs ”Norske Gaardnavne” i 1563 som Rødbergh. Senere skrivemåter: Rødberig (1603), Rodbierig (1608), Røedberig (1667), Rødberg (1723). Gården var eid av hospitalgodset (eiendommer som tidligere hadde tilhørt klosteret på Selja), men brukerne kjøpte seg ut på midten av 1800-tallet.
Det er trolig drevet handel på Raudeberg fra 1700-tallet, og det var blant annet en skjenkestue der. Det er imidlertid usikkert hvor mye handel som gikk for seg der frem til kjøpmann Mons J. Aase fikk rutestopp av Fylkesbaatane i 1882. Han bygde opp landhandel, agenturforretning og dampskipsekspedisjon og var poståpner. Han er regnet som en foregangsmann for næringsutviklingen på Raudeberg. Til slutt gikk han konkurs. Denne landhandelen lå der hvor Stadyard AS (tidligere Blaalid) holder til i dag. Mons J. Aase har fått Aaseparken og Aaseveien oppkalt etter seg. Ingeniør Per Drage kjøpte fallrettene og bygde kraftverk ved Ulvefaldane sør for Kapellneset i 1912. Han hadde også steinknuseri, betongvarefabrikk, en liten trevarefabrikk, slipp og mekanisk verksted der. Den eiendommen står i dag midt inne i industriområdet på Kapellneset.
Kirkeliv
På Raudeberg ble det bygget et lite kapell allerede i 1580-årene, på Kapellneset. Her soknet alle på Vågsøy og langs Ulvesundet. I 1854 stod den nye, store kirka på Røysa ferdig og det veslet kapellet ble demontert og flyttet til Måløyna, der den ble brukt som sjøbu. I 1944 ble det reist et tårn til minne om kapellet, med den gamle kirkeklokken. Røysakirka brant ned en vinternatt 1945 etter et lynnedslag. En ny kirke av betong ble bygget på samme sted og ble vigslet 26. juni 1960. Nord-Vågsøy kyrkje har 420 sitteplasser. Raudeberg bedehus ble bygget i 1968.